**Ministru kabineta noteikumu projekta "Grozījums Ministru kabineta 2009. gada 1. septembra noteikumos Nr. 983 "Ar lietas izskatīšanu saistīto izdevumu aprēķināšanas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilprocesa likuma 39. panta otrā daļa un Eiropas Parlamenta un Padomes 2014. gada 15. maija Regulas Nr. 655/2014, ar ko izveido Eiropas kontu apķīlāšanas rīkojuma procedūru, lai atvieglotu pārrobežu parādu piedziņu civillietās un komerclietās, (turpmāk – Regula Nr. 655/2014) 44. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 8. decembrī Latvijas Republikas Saeima 3. lasījumā pieņēma likumu "Grozījumi Civilprocesa likumā" (Nr. 661/Lp12), ar kuru, cita starpā, paredzēts papildināt Civilprocesa likumu ar jaunu 77.3 nodaļu "Lietas par Eiropas kontu apķīlāšanas rīkojumu". Ar minētajiem grozījumiem Civilprocesa likumā ieviesta Regula Nr. 655/2014. Regulas Nr. 655/2014 mērķis ir izveidot jaunu pārrobežu prasības nodrošināšanas instrumentu – Eiropas kontu apķīlāšanas rīkojumu, kas ļautu kreditoriem apķīlāt parādnieka naudas līdzekļus (kontus) kredītiestādēs Eiropas Savienības dalībvalstīs (izņemot Dāniju un Apvienoto Karalisti). Eiropas kontu apķīlāšanas rīkojums būs alternatīva nacionālajās tiesību sistēmās pastāvošajiem prasības nodrošināšanas instrumentiem, ko piemēros pārrobežu lietās.Regula Nr. 655/2014, cita starpā, paredz vienotus principus ziņu par parādnieka naudas līdzekļiem (kontiem) iegūšanai. Proti, gadījumā, ja kreditors jau ir ieguvis tiesas nolēmumu vai publisku aktu (t.i., sprieduma vai notariālā akta izpildes nodrošinājuma gadījumā), kreditors vienlaikus ar pieteikuma par Eiropas kontu apķīlāšanas rīkojuma izdošanu iesniegšanu var lūgt tiesu iegūt ziņas par atbildētāja naudas līdzekļiem (kontiem) kredītiestādēs. Jāpaskaidro, ka saskaņā ar Regulas Nr. 655/2014 14. pantu lūguma izpilde aptver tādu informāciju, kas varētu identificēt banku vai bankas un parādnieka kontu vai kontus. Regulas Nr.655/2014 14. panta 5. punkts paredz dalībvalstu rīcības brīvību noteikt minēto ziņu iegūšanas veidu un kārtību. Savukārt Regulas Nr.655/2014 44. pants noteic, ka maksu, ko dalībvalstī iekasē jebkura iestāde vai cita struktūra, kas ir iesaistīta informācijas iegūšanā par kontu, nosaka, pamatojies uz maksu likmēm vai citu noteikumu kopumu, kuru iepriekš nosaka katra dalībvalsts un kurā ir pārredzami izklāstītas piemērojamās maksas. Nosakot minētās likmes, dalībvalsts var ņemt vērā Eiropas kontu apķīlāšanas rīkojumā norādīto summu un tā apstrādes sarežģītību. Maksa nedrīkst būt lielāka par maksu, ko iekasē saistībā ar līdzvērtīgiem valsts rīkojumiem.Attiecīgi ar grozījumiem Civilprocesa likumā (644.25 pants) paredzēts, ka, apmierinot kreditora pieteikumu par ziņu par atbildētāja naudas līdzekļiem (kontiem) iegūšanu, tiesa pati nosūtīs kredītiestādēm vai attiecīgā gadījumā ārvalsts informācijas iestādei (ko katra dalībvalsts būs paziņojusi) lūgumu sniegt minētās ziņas. Izdevumus par minēto ziņu iegūšanu segs kreditors, pieteikumam pievienojot dokumentu, kas apliecina to samaksu. Atbilstoši nacionālajam civilprocesuālajam regulējumam šādi izdevumi traktējami kā ar lietas izskatīšanu saistītie izdevumi un saskaņā ar Civilprocesa likuma 39. panta otro daļu noteicami Ministru kabineta 2009. gada 1. septembra noteikumos Nr. 983 "Ar lietas izskatīšanu saistīto izdevumu aprēķināšanas kārtība". Attiecīgi grozījumu Ministru kabineta 2009. gada 1. septembra noteikumos Nr. 983 "Ar lietas izskatīšanu saistīto izdevumu aprēķināšanas kārtība" mērķis ir noteikt, ka izdevumus par informācijas jeb ziņu iegūšanu veido lūguma sagatavošana un nosūtīšana kredītiestādēm vai, attiecīgā gadījumā, ārvalsts informācijas iestādei un šos izdevumus sedz fiksēti noteiktas summas veidā, proti, 15 *euro* apmērā par ziņu iegūšanu vienas valsts ietvaros. Ar summu 15 *euro* tiek aptverts tiesas ieguldītais darbs un laiks. Tas nozīmē, ka gadījumā, ja kreditors, vēršoties Latvijas vispārējās jurisdikcijas tiesā, lūgs iegūt ziņas par parādnieka naudas līdzekļiem (kontiem) vairākās Eiropas Savienības dalībvalstīs, kreditoram būs jāsedz izdevumi 15 *euro* apmērā par ziņu iegūšanu no katras valsts, proti, tie summēsies atkarībā no valstu skaita. Izdevumu apmēra noteikšana fiksētas summas veidā atvieglos minēto tiesāšanās izdevumu ieturēšanu gadījumos, kad Latvijas vispārējās jurisdikcijas tiesas būs tikai informācijas iestāde Regulas Nr. 655/2014 14. panta 3. punkta izpratnē.Jāatzīst, ka precīzu izdevumu apmēru (kas tiek vidēji aprēķināts 15 *euro*) par informācijas jeb ziņu iegūšanu, ko veido lūguma sagatavošana un nosūtīšana kredītiestādēm vai, attiecīgā gadījumā, ārvalsts informācijas iestādei šobrīd, kamēr jaunā Eiropas Savienības tiesību instrumenta Regulas Nr. 655/2014 piemērošana nav uzsākta, ir ļoti grūti noteikt un prognozēt. Vienlaikus no Regulas Nr. 655/2014 izriet pienākums šos izdevumus noteikt pārskatāmus un skaidri lietas dalībniekam saprotamus, kā arī, jāņem vērā, ka izdevumu diferenciācija atkarībā no informācijas iegūšanas valsts nav pieļaujama un tas palēninātu šādu lūgumu izskatīšanu, kas nav savienojams ar Regulas Nr. 655/2014 mērķi. Nav izslēgts, ka šī summa 15 *euro* būs jāpārskata, kad tiks izvērtēta Regulas Nr. 655/2014 piemērošanas prakse un būs skaidrākas ārvalsts informācijas iestāžu prasības. Šobrīd gadījumos, kad lūgums būs jānosūta ārvalsts informācijas iestādei, nav vēl zināmas, kādas būs ārvalsts informācijas iestādes prasības šī lūguma nosūtīšanai, vai, piemēram, šādi lūgumi būs jānosūta ierakstītā vēstulē vai šādus lūgumus varēs nosūtīt elektroniski u.tml. Līdz ar to tiek par pamatu ņemtas vidējās pasta izmaksas šādu lūgumu nosūtīšanai un apstrādei tiesā. Šobrīd ir droši zināma tikai informācijas par kontiem iegūšanas kārtība Latvijā, proti, tiesa elektroniskā pasta sūtījumā, kas parakstīts ar drošu elektronisko parakstu, nosūta kredītiestādēm lūgumu sniegt ziņas par personas naudas līdzekļiem (kontiem) kredītiestādē. (Civilprocesa likuma 644.25 pants). Pie kam, jāņem vērā, ka Latvijā nav izveidots Kontu reģistrs, līdz ar to šādu lūgumu var nākties nosūtīt vairākām kredītiestādēm, kas var atšķirties katrā attiecīgā gadījumā. Tomēr jāatzīst, ka arī Latvijā šī lūgumu nosūtīšanas kārtība, visticamāk, mainīsies no 2017. gada 1. septembra, proti, atbilstoši Kontu reģistra likumam ar 2017. gada 1. septembri tiesas to lietvedībā esošo lietu ietvaros informāciju par Latvijas Republikas teritorijā atvērto kontu esamību varēs saņemt no Kontu reģistra bez maksas tiešsaistes režīmā, izmantojot Valsts reģionālās attīstības aģentūras pārziņā esošā valsts informācijas sistēmu savietotāja datu izplatīšanas tīklu. |
| 3. | Projekta izstrādē iesaistītās institūcijas | Likumprojekts "Grozījumi Civilprocesa likumā" (Nr. 661/Lp12), ar kuru ieviesta Regula Nr. 655/2014 un no kura izriet nepieciešamība sagatavot Noteikumu projektu, apspriests ar tieslietu ministra 2014. gada 23. maija rīkojumu Nr. 1-1/208 "Par pastāvīgās darba grupas izveidošanu Civilprocesa likuma grozījumu izstrādei" izveidotajā darba grupā. Šajā darba grupā iekļauti Tieslietu ministrijas, tiesu varas, Latvijas Zvērinātu advokātu padomes, Latvijas Zvērinātu tiesu izpildītāju padomes un Latvijas Universitātes Juridiskās fakultātes institūciju pārstāvji. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas fiziskās un juridiskās personas, kuras vērsīsies Latvijas vispārējās jurisdikcijas tiesā, lai saistībā ar pieteikumu Eiropas kontu apķīlāšanas rīkojumam iegūtu ziņas par parādnieka naudas līdzekļiem (kontiem) kredītiestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šobrīd nav iespējams veikt ietekmes uz budžetu novērtējumu, jo Eiropas kontu apķīlāšanas rīkojums būs jauns starptautiskā civilprocesa instruments un nav paredzams, cik daudz ziņu pieprasījumus par parādnieka naudas līdzekļiem (kontiem) kredītiestādēs saņems Latvijas Republikas vispārējās jurisdikcijas tiesas. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 655/2014. Regulu Nr. 655/2014 piemēro no 2017. gada 18. janvāra.  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014. gada 15. maija Regula Nr. 655/2014, ar ko izveido Eiropas kontu apķīlāšanas procedūru, lai atvieglotu pārrobežu parādu piedziņu civillietās un komerclietās |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **44. pants** | 1. punkts | Ieviests daļēji. Regulas Nr.655/2014 44. pantā minētā maksa, ko dalībvalsts var iekasēt par Eiropas kontu apķīlāšanas rīkojuma izpildi un, kas nav maksa par ziņu par parādnieka naudas līdzekļiem (kontiem) kredītiestādēs iegūšanu, noteikta Civilprocesa likuma 34. panta sestajā daļā, Ministru kabineta 2012. gada 26. jūnija noteikumos Nr. 451 "Noteikumi par zvērinātu tiesu izpildītāju amata atlīdzības taksēm" un Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem". | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Regulas Nr. 655/2014 normas pilnībā ieviestas ar Latvijas Republikas Saeimas 2016. gada 8. decembrī 3. lasījumā pieņemto likumu "Grozījumi Civilprocesa likumā" (Nr. 661/Lp12).  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2016. gada 20. decembrī ievietots Tieslietu ministrijas mājaslapā sadaļā "Sabiedrības līdzdalība" (sadaļā – "Aptaujas, pētījumi").  |
| 2. | Sabiedrības līdzdalība projekta izstrādē | Sabiedrības pārstāvji atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.5.1. apakšpunktam divu nedēļu laikā varēs sniegt atzinumus par Valsts sekretāru sanāksmē izsludināto Noteikumu projektu, kas būs pieejams Ministru kabineta mājaslapā un arī Tieslietu ministrijas mājaslapas sadaļā "Sabiedrības līdzdalība" (sadaļā – "Aptaujas, pētījumi"). Ņemot vērā, ka Latvijas Republikas Saeimā tikai 2016. gada 8. decembrī 3. lasījumā tika pieņemts likums "Grozījumi Civilprocesa likumā" (Nr. 661/Lp12), ar kuru ieviesta Regula Nr. 655/2014 un no kura izriet nepieciešamība sagatavot Noteikumu projektu, kuram savukārt līdz ar Regulas Nr. 655/2014 piemērošanas uzsākšanas dienu jāstājas spēkā 2016. gada 18. janvārī, izvēlēta šāda sabiedrības līdzdalības forma. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Republikas vispārējās jurisdikcijas tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas Noteikumu projekta izpildi nodrošina to esošo funkciju un uzdevumus ietvaros. Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Anotācijas IV sadaļa – Noteikumu projekts šo jomu neskar.

Iesniedzējs:

tieslietu ministrs Dzintars Rasnačs

26.01.2017. 17:00

1931

E.Drobiševska

67036954, Evita.Drobisevska@tm.gov.lv